Nou is die tyd, nou is die uur - Daily Message Nr. 4738 afrikaans
Nou is die tyd, nou is die uur
"En dit te meer, omdat ons die tydsomstandighede ken, dat die uur vir ons reeds daar is om uit die slaap wakker te word; want die saligheid is nou nader by ons as toe ons gelowig geword het. Die nag het ver gevorder en dit is amper dag. Laat ons dan die werke van duisternis aflê en die wapens van die lig aangord."
Dit is Saterdag middag en ek sit hier om iets te skryf. Tussen my en die computer staan 'n koppie koffie. Die koffie help my altyd weer om my gedagtes te wek. Deur my slaapapnee word ek gedurende die dag elke nou en dan moeg. So geniet ek die warm drankie om weer fiks te voel.
Paulus het ook in die Bybel oor wakker word geskryf. Hy sou waarskynlik geen idee gehad het, hoe aktueel sy woorde vir ons vandag is nie. Ons hoef net in die wêreld rond te kyk om te besef dat ons al 'n geruime tyd lank in die end tyd lewe. Dit kan enige oomblik tyd wees vir ons Heer om terug aarde toe te kom.
Dit is verseker nie goed om die tyd om te slaap en te dink dat mens verewig tyd het nie. Die woorde van 'n ou lied sê:
Nou is die tyd, nou is die uur,
Vandag word gedoen, of ook vermors,
waarop dit aankom, wanneer Hy kom
Die visie van ons tyd moet wees om wakker te wees, op te pas wat in die wêreld om ons aangaan en op te let wat ons kan doen om God se Koninkryk op te bou.
Baie van ons benodig 'n skop in die agterwêreld, by sommige is 'n koppie koffie genoeg, en ander kry dit ook so reg. Die wat vandag verslaap, verpas miskien die aankoms van ons Heer en bly dan hier wanneer die ander in God se Heerlikheid weggeraap word.